കേന്ദ്ര ആരോഗ്യമന്ത്രിയുടെ ഇടപെടല്: രോഗികളുടെ ആവശ്യം അംഗീകരിച്ചു, ഡല്ഹി എയിംസില് രക്തസാമ്ബിള് പരിശോധനാ സമയം വര്ദ്ധിപ്പിച്ചു നൃൂഡല്ഹി: ഡല്ഹി ആസ്ഥാനമായുള്ള ഓള് ഇന്ത്യ ഇന്സ്റ്റിറ്റ്യൂട്ട് ഓഫ് മെഡിക്കല് സയന്സ് ആശുപത്രിയിലെ രക്തസാമ്ബിള് പരിശോധന സമയം അഞ്ച് മണിക്കൂര് വരെ വര്ദ്ധിപ്പിച്ചു. നേരത്തെ രണ്ട് മണിക്കൂര് ആയിരുന്ന പരിശോധനാ സമയമാണ് അഞ്ചു മണിക്കൂര് ആയി ദീര്ഘിപ്പിച്ചത്. രോഗികളുടെ ആവശ്യം പരിഗണിച്ച് രക്തസാമ്ബിളുകളുടെ പരിശോധനാ സമയം നീട്ടാന് കേന്ദ്ര ആരോഗ്യമന്ത്രി മന്സുഖ് മാണ്ഡവ്യ ആശുപത്രി അധികൃതരോട് ആവശ്യപ്പെട്ടിരുന്നു. ഇതിന്റെ അടിസ്ഥാനത്തിലാണ് തീരുമാനം. രോഗികളുടെ വിവിധ പ്രശ്നങ്ങള് പരിഹരിക്കുന്നതിനായി എയിംസിലെ മുതിര്ന്ന പ്രൊഫസര്മാരുടെ നേതൃത്വത്തില് മന്സുഖ് മാണ്ഡവ്യ കമ്മിറ്റി രൂപീകരിച്ചിരുന്നു. കമ്മിറ്റിയുടെ ശുപാര്ശകളിലൊന്നാണ് ആശുപത്രി ഭരണകൂടം നടപ്പിലാക്കിയത്. രോഗികള്ക്ക് ഇനി രാവിലെ 8 മുതല് വൈകുന്നേരം 3.30 വരെ രക്ത സാമ്ബിളുകള് പരിശോധനയ്ക്കായി നല്കാമെന്നും അധികൃതര് അറിയിച്ചു. തിങ്കളാഴ്ച മുതല് വെള്ളിയാഴ്ച വരെ മാത്രമാണ് ഈ സമയങ്ങളില് സാമ്ബിളുകള് പരിശോധിക്കുക. ശനിയാഴ്ചകളില് പഴയ ഒപിഡി രോഗികളുടെ സാമ്ബിള് രാവിലെ 8 മുതല് 10.30 വരെയും പുതിയ ഒപിഡി രോഗികളുടെ സാമ്ബിള് രാവിലെ 8 മുതല് ഉച്ചയ്ക്ക് 1 വരെയും മാത്രമേ പരിശോധിക്കുവെന്നും അധികൃതര് അറിയിച്ചു. ആശുപത്രിയില് ചികിത്സയ്ക്കായി വരുന്ന രോഗികളുടെ പ്രശ്നങ്ങളും പുതിയ ചികിത്സരീതികളും യോഗം ചര്ച്ച ചെയ്തു. രോഗികളുടെ റേഡിയോളജിക്കല് പരിശോധനയുടെ സമയംവര്ദ്ധിപ്പിക്കണമെന്ന് അധികൃതരുടെ പരിഗണനയിലുണ്ട്. എംഐആര്ഐ, എക്സ്റേ, അള്ട്രാസൗണ്ട്, സിടി സ്കാന് തുടങ്ങിയ റേഡിയോളജിക്കല് പരിശോധനകളുടെ സമയം രാവിലെ 8 മുതല് രാത്രി 8 വരെ ആയിരിക്കണമെന്നാണ് കമ്മിറ്റിയുടെ ശുപാര്ശ നിലവില് രാവിലെ 8 മുതല് വൈകുന്നേരം 5 വരെ മാത്രമാണ് പരിശോധന നടക്കുന്നത്. ചികിത്സയ്ക്കായി വരുന്ന രോഗികള്ക്ക് 500 രൂപ വരെയുള്ള മെഡിക്കല് ടെസ്റ്റുകള് സൗജന്യമായി നല്കണമെന്നും കേന്ദ്ര ആരോഗ്യ മന്ത്രി ഡല്ഹി എയിംസ് കമ്മിറ്റിയോട് ശുപാര്ശ ചെയ്തിട്ടുണ്ട്.